Hachiko: A Dog's Story itu apa sih? Jelaskan dalam bahasa jawa ya

Hachiko: A Dog's Story, ya iku filem drama Amérikah Sarékat produksi taun 2009 sing caritané dijupuk saka carita nyata asu jinis Akita Inu jenengé Hachikō. Film iki minangka gawéan manèh saka filem Jepang Hachikō Monogatari produksi taun 1987. Lasse Hallström minangka sutradara kanggo filem sing dibintangi Richard Gere, Joan Allen, lan Sarah Roemer.

Ing Amérikah Sarékat, pemutaran perdana filem iki dilakokaké ing Festival Film Internasional Seattle, 13 Juni 2009. Pemutaran perdana ing njaba Amérikah Sarékat dilakokaké ing Jepang tanggal 8 Agustus 2009. Peredaran ing biyoskup-biyoskup Amérikah Sarékat ora sida dilakokaké. Film iki langsung dirilis dadi DVD déning Sony Pictures Entertainment tanggal 9 Maret 2010. Wiwit pertengahan 2009 nganti 2010, filem iki  dirilis ing punjul 20 nagara lan teritori. Pemutaran ing biyoskup Karajan Manunggal diwiwiti tanggal 12 Maret 2010. Nganti April 2010, Box Office Mojo ngétung  pendapatan kotor filem iki wis ngancik punjul  AS$41 juta.